فشل ذريع لجبهة البوليساريو ومن وراها الجزائر فجنيف السويسرية صباح اليوم، حيث فشل الطرفان في لملمة شتات مناصريهم فأوروبا باش يديرو مظاهرة فساحة الأمم المتحدة أمام مقر مجلس حقوق الإنسان التابع للأمم المتحدة بالموازاة مع الإجتماع السنوي للمجلس. أسباب هاد الفشل تجلت فالحضور الضعيف الذي لم يتجاوز مية حتا لمية وخمسين واحد، واخا كانو بداو يحضرو ليها منذ زهاء الأربعة أشهر وجمعو ليها لفلوس ودارو الصينية لجالية الجزائر ومناصري البوليساريو في اوروبا، وكانو بغاو يتورخوها حسب الدعاية الإعلامية لي دارو من قبل. لكن الواقغ شكل صدمة ليهوم. الفضيحة كانت تاريخية اليوم وبرهنت على قدراتهم وتعدادهم الضئيل، عكس الصحراويين الوحدويين لي كانو خرجو فالعيون شحال هادي تنديدا بتصريحات الأمين العام السابق للأمم المتحدة بان كي مون. 
البوليساريو والجزائر تبهدلو فجنيف. مظاهرة دعاو ليها ربع شهور هادي وجاو ليها مية واحد‎